Technobuffalo.com internet sayti LG G6’ning yangi kichraytirilgan nusxasi haqida ilk tafsilotlarni taqdim etdi. Ma’lum bo‘lishicha, LG G6 Mini 5,4 dyuymli ekranga ega bo‘ladi, u LG G6 kabi – 18:9 tomonlar nisbatiga ega. Yangi smartfon rasman qachon chiqarilishi noma’lum. Fevralda kompaniya ikkita yangi savdo markasi: LG G6 Mini va LG G6 Lite’ni ro‘yxatdan o‘tkazdi. Bu esa LG G6’ning kichraytirilgan nusxasi chiqarilishi haqidagi mish-mishlarni tasdiqlaydi. Eslatib o‘tamiz, LG 2014 yilda ham kichik modellardan birini taqdim etgandi – o‘shanda G2 mini smartfoni taqdim etilgan.